thumb|বিদ্যালয়ের প্রধান ফটক নবাব ফয়জুন্নেছা সরকারি বালিকা উচ্চ বিদ্যালয় হচ্ছে কুমিল্লা, বাংলাদেশে অবস্থিত একটি বালিকা বিদ্যালয়। নওয়াব ফয়জুন্নেসা চৌধুরানী ১৮৭৩ সালে বিদ্যালয়টি প্রতিষ্ঠা করেন।   ইতিহাস  ১৮৭৩ সালে বিদ্যালয়টি প্রতিষ্ঠা করেন নওয়াব ফয়জুন্নেছা চৌধুরানী। যিনি ১৯৮৯ সালে ভারতবর্ষের প্রথম মহিলা হিসেবে রাণী ভিক্টোরিয়া কর্তৃক নবাব উপাধিতে ভূষিত হন। নবাব ফয়জুন্নেছা ছিলেন একজন সম্পদশালী জমিদার।  নারী শিক্ষার প্রয়োজনীয়তা অনুভব করে তিনি এই বালিকা বিদ্যালয়টি প্রতিষ্ঠা করেন। সে সময়ে বিদ্যালয়ের শিক্ষার্থীদের বাংলার তুলনায় উর্দু এবং ফার্সি ভাষায় বেশি পড়ানো হতো কারণ তখন এসব ভাষা তখন ব্যাপক জনপ্রিয় ছিল। শিক্ষার্থীদের ইংরেজিও পড়ানো হতো। প্রতিষ্ঠার প্রথম দিকে মেয়েদের জন্য এটি ইংরেজি মাধ্যমের বিদ্যালয় হিসেবে প্রতিষ্ঠা হয়েছিল। ১৮৮৯ সালে এটি জুনিয়র হাই স্কুলে রূপান্তর হয় এবং ১৯৩১ সালে উচ্চ বিদ্যালয়ে উন্নীত হয়।    শ্রেণি, বিভাগ ও শাখা সমূহ  বর্তমানে এ বিদ্যালয়ে ৩য় থেকে ১০ম শ্রেণি পর্যন্ত ৮টি ক্লাসে মোট ৩১টি শাখা রয়েছে। এরমধ্যে প্রাতঃ শাখায় ১৫টি এবং দিবা শাখায় ১৬টি করে শাখা রয়েছে।   ৩য় শ্রেণি  ৪র্থ শ্রেণি  ৫ম শ্রেণি  ৬ষ্ঠ শ্রেণি  ৭ম শ্রেণি  ৮ম শ্রেণি  ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা    ইউনিফর্ম   নীল রঙের কামিজ , কামিজের উপর সাদা ক্রস বেল্ট , কোমরে সাদা বেল্ট  এবং সাদা কেডস্     শিক্ষা কার্যক্রম  বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বিদ্যালয়টিতে শুধুমাত্র মেয়েদের অধ্যায়নের সুযোগ থাকে। বিদ্যালয়টির প্রাথমিক অংশে ৩য়, ৪র্থ এবং পঞ্চম শ্রেণির শিক্ষার্থীরা এবং মাধ্যমিক অংশে ৬ষ্ঠ, ৭ম, ৮ম, ৯ম ও ১০ম শ্রেণির শিক্ষার্থীরা অধ্যায়ন করে। ৫ম শ্রেণীর শিক্ষার্থীরা কোতোয়ালী থানার অন্তর্ভুক্ত হয়ে প্রাথমিক শিক্ষা সমাপনী পরীক্ষা দেয়।   পূর্বে,২০১৯ শিক্ষাবর্ষ পর্যন্ত প্রতি বছর নভেম্বর বা ডিসেম্বর মাসে শূন্য আসনে শিক্ষার্থী ভর্তির বিজ্ঞপ্তি প্রকাশ করা হতো। ভর্তি পরীক্ষায় কৃতকার্য শিক্ষার্থীদের তথ্য ১ম ও ২য় মেধাতালিকায় এবং ১ম ও ২য় অপেক্ষমাণ তালিকায় বিজ্ঞপ্তির মাধ্যমে প্রকাশ করা হতো।  ২০২১ ও ২০২২ শিক্ষাবর্ষে করোনা ভাইরাসের অতিমারির কারণে কেন্দ্রীয়ভাবে লটারির মাধ্যমে শিক্ষার্থী নির্বাচন ও ভর্তি কার্যক্রম সম্পন্ন করা হয়।    ফলাফল  বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।    খেলাধুলা ও সহপাঠ্যকর্ম  শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।    ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।    গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।    বিভিন্ন সাংস্কৃতিক কর্মকাণ্ড  বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।    সংঘ  এ বিদ্যালয়ে ০৩টি সংগঠন আছে।   গার্লস্ গাইড  স্কাউট  রেড ক্রিসেন্ট    আরও দেখুন   কুমিল্লা আদর্শ সদর উপজেলা  কুমিল্লা জেলা  কুমিল্লা জেলার শিক্ষা প্রতিষ্ঠানের তালিকা    তথ্যসূত্র      বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৮৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কুমিল্লা জেলার শিক্ষাপ্রতিষ্ঠান বিষয়শ্রেণী:কুমিল্লা জেলার বিদ্যালয় বিষয়শ্রেণী:১৮৭৩-এ ভারতে প্রতিষ্ঠিত